open-index/open-wikipedia-markdown huggingface dataset:
ירמי פינקוס

**ירמי פינקוס** (נולד ב-15 ביולי 1966) הוא מאייר, קומיקסאי וסופר ישראלי, מחתני פרס ראש הממשלה לסופרים עבריים לשנת 2010.

## ביוגרפיה
פינקוס נולד בתל אביב ב-15 ביולי 1966, לחנה ומשה. למד עיצוב גרפי בבצלאל. ערך את המהדורה הישראלית של מד מגזין לצד רותו מודן. ב-1996 היה בין מייסדי קבוצת הקומיקס אקטוס טרגיקוס שזכתה להצלחה רבה ובמסגרתה פרסם מספר ספרי קומיקס, בהם "האחיות ד'אספרד* ו-Crumpet Ladies.

בשנת [[1997]] החל לשמש כמבקר אופרה וכתב תיאטרון בעיתון [[העיר]], כמו כן ערך את "ריתמוס", עיתון [[התזמורת הפילהרמונית הישראלית]]. בשנת 2001 כתב טור קומיקס יומי לעיתון הגרמני [[פרנקפורטר אלגמיינה]].

בשנת 2000 הקים את המסלול ללימודי [[איור]] ב[[מכללת שנקר]] ובשנת 2011 קיבל דרגת [[פרופסור חבר]].

מתגורר בתל אביב עם בן זוגו, עמירן ולדמן, שהוא [[פסיכותרפיסט]]. אב לבן.

==פרסים וציונים לשבח==
בשנת [[2004]] זכה בפרס שר החינוך לעיצוב.
בשנת 2008 ראה אור ספר הילדים שאייר "מעשה בדייג ובדג הזהב" המבוסס על מעשיה של [[אלכסנדר פושקין]], תרגום: [[רנה ליטוין]], בהוצאת [[אחוזת בית (הוצאה לאור)|אחוזת בית]]. האיורים זכו בציון לשבח מטעם אגף הנוער במוזיאון ישראל ([[פרס בן-יצחק]]). ספר ה[[פרוזה]] הראשון שלו, "הקברט ההיסטורי של פרופסור פבריקנט", בהוצאת [[עם עובד]], זיכה אותו ב[[פרס ספיר]] לספר ביכורים בשנת [[2009]]. הספר תורגם לאיטלקית (2010) ויצא בהוצאת L'ancora del mediterraneo, נאפולי. בשנת 2014 זכה בפרס מוזיאון ישראל לאיור ספר ילדים ע"ש בן-יצחק, על איוריו לספר "מר גוזמאי הבדאי" בהוצאת נח וספריית הפועלים.

בשנים [[2010]] ו-[[2021]] זכה ב[[פרס היצירה לסופרים עבריים|פרס ראש הממשלה ליצירה ע"ש ראש הממשלה לוי אשכול]].

==ספרים שכתב==
**'הקברט ההיסטורי של פרופסור פבריקנט**, הוצאת [[עם עובד]], [[2008]] 
***בזעיר אנפין**, הוצאת [[עם עובד]], [[2012]] 
***רווקים ואלמנות**, הוצאת [[כתר הוצאה לאור|כתר]], [[2017]] 
***החמדנים**, הוצאת [[כתר הוצאה לאור|כתר]], [[2021]]
***לינדנברוק''', הוצאת כתר, 2026

## גלריה

קובץ:Clown72.jpg|"הומור בספרות עברית", (2010)
File:Creative Arts in Israel in the 21st Century 0162.JPG|ירמי פינקוס (במרכז)


## פרי עטו
* אוסף של איורים, פרי עטו של פינקוס
* 

### ראיונות עמו
* דפנה לוי, 
* 
* 
* 
* 
* 
* 
* ליהי נגלר, אורח שמרגיש בבית: שיחה ברלינאית עם המאייר והסופר ירמי פינקוס, מגזין "שפיץ", מרץ 2017
* 

### ביקורות על ספריו
* אריק גלסנר, ביקורת על "הקברט ההיסטורי של פרופסור פבריקנט", מעריב, מרץ 2008
* 
* דוד הדר,"בזעיר אנפין":. הארץ: תרבות וספרות, 4 בספטמבר 2012.
* 
* 
* 
* 
* מירה בלברג, נקודת מגוז, פנס מוסף לביקורת ספרות, יוני 2022.
* 

## קישורים חיצוניים

* 

* 
* 
* 
* 
* 

## הערות שוליים

קטגוריה:זוכי פרס היצירה לסופרים ומשוררים
קטגוריה:זוכי פרס בן-יצחק
קטגוריה:מאיירים ישראלים
קטגוריה:בוגרי בצלאל, אקדמיה לאמנות ועיצוב
קטגוריה:סגל בצלאל
קטגוריה:סופרים ישראלים
קטגוריה:סופרים להט"בים ישראלים
קטגוריה:קומיקסאים ישראלים
קטגוריה:ישראלים שנולדו ב-1966
The Noise

**The Noise** (בעברית: **הרעש**) הוא אלבום משנת 1993 של היוצר הבריטי פיטר האמיל.

האלבום, כפי ששמו מעיד עליו, ניחן בצליל קצבי וקופצני, בניגוד בולט לרוב יצירתו של האמיל בשנות ה-90. נושאי האלבום מגוונים. שיר הנושא מהווה מחוות אהבה של האמיל ל"רעש" מוזיקת נעוריו, כפי שביטא מילולית בראיונות רבים. Celebrity Kissing מצר בטון מבודח למדי על תופעת הידוענים, והשיר האחרון - Primo on the Parapet - מספר על פרימו לוי ומסיים בהפצרה לא לשכוח את זכר השואה.

## רשימת שירים


# "A Kick to Kill the Kiss"
# "Like a Shot, the Entertainer"
# "The Noise"
# "Celebrity Kissing"
# "Where the Mouth Is"
# "The Great European Department Store"
# "Planet Coventry"
# "Primo on the Parapet"

## קישורים חיצוניים

קטגוריה:אלבומי פיטר האמיל
ארקול פלוראנס

**אנטואן אֶרקוּל רומואלד פלוראנס** (בצרפתית: **Antoine Hercule Romuald Florence**; 26 בפברואר 1804, ניס – 27 במרץ 1879) היה אמן, ממציא וקרטוגרף צרפתי שחי ועבד בברזיל.

## ביוגרפיה
פלוראנס הגיע לברזיל עם הנטורליסט הגרמני ברון  (1774–1852) כדי לתעד את אנשי האזור ואת סביבתם הטבעית. בתום עבודת משלחת הסיור התיישב במקום נידח בפרובינציה של סאו פאולו, שם צייר פורטרטים ונופים.
140px|ממוזער|ימין|ארקול פלוראנס, 1875 (משוער)
בשנת 1830, בעת שניסה להוציא לאור ספר העוסק בתיווי של צלילי חיות ("*zoophonia*"), התייאש מהיעדרן של חנויות דפוס במרחק סביר, והמציא שיטות דפוס עצמאיות, שאותן כינה *polygraphie* (כתיבה מרובה). זמן קצר לאחר מכן הגה פלוראנס את המצאת הצילום, לאחר שהבחין בכך שחומרים  מסוימים דוהים בעת שהם נחשפים לאור. בסיועם של רוקחים מקומיים ערך פלוראנס ניסויים עם קמרה אובסקורה, כדי לראות אם יצליח לקבע את הדימויים הנוצרים בגבה. לאחר שנכשל בניסויים אלו, פנה פלוראנס לבחון את הפוטנציאל של לוחות דפוס מזכוכית שצופו בתערובת של גומי ערבי ופיח. הוא צייר עיצובים על גבי הזכוכית ואז הניח אותה על נייר שהפך לרגיש לאור לאחר שצופה בכסף כלורי. הנייר התכהה בעת שנחשף לאור. את רגישות הנייר לאור ניתן היה לעצור בעזרת תמיסת אמוניה.

בשנת 1832 טבע פלוראנס את השם *photographie* (רישום-אור) כדי לתאר את הטכניקה שפיתח – שנים לפני שהשם הפך לכינוי המקובל של התהליך. כששיטת הצילום של לואי ז'אק מנדה דאגר פורסמה ב-1839, הבין פלוראנס ששיטתו מוצלחת פחות והצהיר: "לא אריב עם איש על המצאתו... משום ששני אנשים יכולים לחשוב על אותו רעיון".

## לקריאה נוספת

* *Viagem Fluvial do Tietê ao Amazonas*. Hércules Florence, Brazilian edition with translation by Francisco Álvares Machado and Vasconcellos Florence, Museu de Arte de São Paulo Assis Chateaubriand, 1977.
* Vieillard, J.: *A Zoophonia de Hercule Florence*. Editora da Universidade de Mato Grosso, Cuiabá, 1993.
* William Luret: "Les trois vies d'Hercule Florence", Éditions JC Lattès, Paris 2001.


## קישורים חיצוניים

* הרקול פלוראנס באתר תיאטרון הצילום והתמונות של ניס 

קטגוריה:ערכים שבהם תבנית בריטניקה אינה מתאימה
קטגוריה:חלוצי הצילום
קטגוריה:צלמים צרפתים
קטגוריה:ציירים צרפתים
קטגוריה:ממציאים צרפתים
קטגוריה:מהגרים לברזיל
קטגוריה:צרפתים שנולדו ב-1804
קטגוריה:נפטרים ב-1879
קטגוריה:צרפתים שנפטרו ב-1879
Roaring Forties

**Roaring Forties** ("הארבעים הסוערים") הוא אלבום משנת 1994 של היוצר הבריטי פיטר האמיל.

## הפקה
שם האלבום הוא משחק מילים כפול. מחד שם האלבום מתייחס לשיר Pushing Thirty מהאלבום The Future Now. מאידך Roaring Forties בסלנג ימאים פירושו אזורי האוקיינוס שבין קו רוחב 40 ל-50, שידועים במימהם הסוערים. מכאן ומכאן, איפה, מתייחס האלבום לשנות ה-40 בחייו של האמיל.

באופן הולם, באלבום ישנן לא מעט התייחסויות "ימיות", והשימוש באלגוריה שמדמה אדם המשתדל לנהל את חייו לנווט של ספינה שכיח.

באלבום מופיעה יצירה ארוכה המחולקת לתת פרקים בשם Headlong Stretch, הדנה בתובנות הנגזרות ממבט לאחור בחיים, ובפרט הרהור ב"חיים אלטרנטיביים" שהיו יכולים להיות אילו החלטנו או פעלנו אחרת בעבר:

שיר הסיום הוא בלדה שמסכמת את החיים כמסע ימי, עתיר סערות לא צפויות ומשברים, ומטיף לאופטימיות וקבלת הקושי בחיים כתרומה לאדם:

## רשימת שירים

# "Sharply Unclear"
# "The Gift Of Fire"
# "You Can't Want What You Always Get"
# "A Headlong Stretch"
# "Your Tall Ship"

## קישורים חיצוניים

קטגוריה:אלבומי פיטר האמיל
המועצה היהודית הדמוקרטית הלאומית

**המועצה היהודית הדמוקרטית הלאומית** (באנגלית: **National Jewish Democratic Council**, **NJDC**) הייתה קבוצה יהודית בתוך המפלגה הדמוקרטית בארצות הברית, בשנים 1990 עד 2016 אשר היוותה את "הקול הלאומי של היהודים הדמוקרטים" בארצות הברית בתוך המפלגה הדמוקרטית וכדברי הקבוצה, שמה למטרה את נושא "הפרדת דת ומדינה (נושא רגיש ליהודים שחיים במיעוט בקרב רוב לא יהודי), יחסי ארצות הברית–ישראל איתנים וחופש הפריון".

מנכ"ל הקבוצה בעבר אירה פורמן, טען לא פעם כי הקבוצה "משקפת את הערכים והשאיפות של היהודים האמריקאים. המפלגה הדמוקרטית במיטבה, מגשימה חלק מהנבואה המסורתית שלנו (כיהודים) לעשיית צדק ויצירת עולם טוב יותר". בנושאי פנים, פורמן הדגיש כי היהודים האמריקאים, באופן גורף, מסכימים עם עמדות המפלגה הדמוקרטית (בניגוד למדיניות חוץ חזקה, אותה נוטה לשקף המפלגה הרפובליקנית), ואכן ההיסטוריה של היהודים מצביעה על כך שבאופן מסורתי היהודים מצביעים ברוב גדול של כשני שלישים (ומעלה) למפלגה הדמוקרטית (מלבד הנשיא רונלד רייגן שזכה ל-39% מהקולות http://www.jewishvirtuallibrary.org/jsource/US-Israel/jewvote.html, וג'ורג' ווקר בוש שזכה לאחוז דומה בבחירות בשנת 2004. היו שחשבו שהמועמד הרפובליקני ג'ון מקיין יקבל מספר קרוב לזה של רייגןhttp://www.forward.com/articles/14329/, אולם בסוף זכה לכ-20% בלבד. 

עם תקציב קטן בהרבה מזה של "קואליציית היהודים הרפובליקנים", קבוצה דומה אשר מייצגת את הקול היהודי בקרב המפלגה הרפובליקנית, ל-NJDC ישנם רק שני משרדים בניו יורק ושיקגו והם מסתמכים הרבה על רשת קשרים פנים-קהילתית בקהילה היהודית, מתנדבים ואימיילים, על מנת להפיץ את המסר שלהם על המועמדים הדמוקרטים שבהם הם תומכים.

## מצע
המצע של קבוצה זו כלל לדבריהם, "חינוך הבוחר היהודי בדבר השוני בין המועמדים הדמוקרטים לרפובליקנים הרצים למשרות ציבוריות, דרך החדשות וחוברות מדריך לבוחר". לטענתם, "ה-NJDC הפיצה למעלה מ-250,000 חוברות מידע לבתי אב יהודים בסיבובי בחירות האחרונות". כמו כן נאמר מטעם הקבוצה כי מטרתם היא "עדכון מועמדים הרצים למשרה ציבורית בנוגע לצורך להתייחס ולתמוך בנושאים הנוגעים לקהילה היהודית. קידום האידיאלים היהודים והדמוקרטים בגבעת הקפיטול (היכן שנמצא הקונגרס האמריקאי) ובתקשורת הן היהודית והן הארצית". עוד נאמר כי הם "נלחמים באג'נדה של הימין הרדיקלי בכל פינה דרך מחקר ודוחות, קידום תנועות שורשיות, עבודה מול מחוקקים בוושינגטון וחינוך עיתנאים". הם מעודדים, לטענתם, "מעורבות וטיפוח של דור חדש של מנהיגים יהודים דמוקרטים, על ידי הכפלת התוכנית הוושינגטונית, המוצלחת מאוד, להנהגה יהודית צעירה, בערים גדולות נוספות, כולל ניו יורק, בוסטון, לוס אנג'לס קליבלנד ודרום פלורידה". בנוסף הם שמים דגש על "הרחבת המודעות היהודית בנושאי חקיקה קריטיים (לקהילה היהודית) דרך פרסומים דו שבועיים ורבעוניים, כמו גם דיוני שולחן עגול ופורומים לדיונים בנושאי פנים הכוללים השתתפות של מנהיגים הן מהרשות המחוקקת והמבצעת".

## פרויקט מנהיגות צעירה של NJDC
פרויקט NJDC למנהיגות צעירה החל ב-1998 וגייס מנהיגים יהודים דמוקרטים צעירים. הפרויקט דיווח כיום על כ-1000 יהודים צעירים החברים בפרויקט זה בכל רחבי המדינה.

## ראו גם
* קואליציית היהודים הרפובליקנים

## קישורים חיצוניים
* 

קטגוריה:תנועות פוליטיות יהודיות
קטגוריה:יהדות ארצות הברית: ארגונים
קטגוריה:ארגונים פוליטיים אמריקאיים
משתנה RR בנבל

[300px|ממוזער|שמאל|מיקומם של משתני RR בנבל (ושל [משתנה קפאידי|קפאידים מסוגים אחרים) בדיאגרמת הרצשפרונג-ראסל]]
**כוכב משתנה מסוג RR בְּנֶבֶל** (או בקיצור **משתנה RR בְּנֶבֶל**, באנגלית: ** RR Lyrae variable**) הוא סוג של כוכבים משתנים בעל מאפיינים הדומים לקפאידיים. מקור השם הוא בכוכב הראשון מסוג זה שהתגלה, RR בנבל. כוכבים אלה משמשים לעיתים קרובות כנרות תקניים למדידת מרחק לצבירים כדוריים וגלקסיות שכנות.

משתני RR בנבל הם כוכבים פועמים מהענף האופקי בדיאגרמת הרצשפרונג-ראסל. אלה כוכבים זקנים, הנמצאים בשלב היתוך הליום, ובעלי מסה נמוכה יחסית, כמחצית מזו של השמש. בשלב מוקדם יותר במהלך חייהם הם כנראה איבדו מסה, כך שבמקור היו קצת פחות מסיביים מהשמש, עם מסה של כ-0.8 מסות שמש.

מכיוון שהקפאידיים הם כוכבים מסיביים מאוד, כוכבים מסוג RR בנבל הרבה יותר נפוצים מהקפאידיים, אך גם פחות בהירים מהם. בהירות מוחלטת ממוצעת עבור של כוכב מסוג זה היא פי 40 או 50 מהשמש. זמן מחזור הפעימה שלהם הוא קצר יחסית, לרוב בתחום של 12-24 שעות.

מחלקים את משתני RR בנבל לשלוש קבוצות עיקריות:
* RRab
* RRc - בעלי מחזורים קצרים ועקומת אור שונה
* RRd - בעלי מחזור כפול - ראשי ומשני.

קשר בין אורך מחזור הפעימה והבהירות המוחלטת של כוכבים מסוג RR בנבל הופך אותם לנרות תקניים טובים עבור מדידת מרחקים לעצמים קרובים יחסית, במיוחד בתוך שביל החלב (השימוש עבור מרחקים גדולים מוגבל על ידי בהירותם). כמו כן, יש למשתני RR בנבל שימוש נרחב בחקירת צבירי כוכבים כדוריים, כיוון שהם נפוצים בצבירים אלה. מסיבה זו גם נקראו כוכבים אלה בעבר "משתני צבירים".

## קישורים חיצוניים

* 

RR בנבל
RR בנבל
הרעם, תבונה מושלמת

"**הרעם**", המכונה גם "**תבונה מושלמת**", היא פואמה שנתגלתה בין כתבי היד הגנוסטיים בנגע חמאדי שבמצרים בשנת 1945.

הפואמה כתובה כמונולוג חידתי מתמשך, שבו מגוללת הדוברת־הגואלת סדרה של אמירות פרדוקסליות באשר לטבע האלוהות הנשית. היגדים פרדוקסליים אלה מזכירים את חידות הזהות של יוון העתיקה – צורה פיוטית שהייתה נפוצה באזור הים התיכון.

זמן חיבורהּ של הפואמה אינו ידוע, אך יש הסכמה על כך שבמקור היא נכתבה ביוונית, אם כי עד לימינו אנו שרדה רק גרסה קופטית בספריית נגע חמאדי. פרופ' אן מקגווייר (McGuire) מקולג' האברפורד בפנסילבניה כותבת כי הפואמה "קיימת רק בגרסה הקופטית שנמצאה בנגע חמאדי (NHC VI 2:13, 1-21 ,32). אין יודעים את זהות מחברהּ או את תאריך ומקום יצירתהּ, אך מתקבל על הדעת כי נוצרה באלכסנדריה בסביבות המאה ה-2 או ה-3. מכל מקום, ברור כי הטקסט נכתב במקור ביוונית לפני אמצע המאה ה-4, שאז בערך נוצר כתב היד הקופטי". כיום שמור כתב היד במוזיאון הקופטי שבקהיר.

היצירה בכללותה כתובה כפואמה בסטרופות (כעין בתים) מקבילות, וניתן לשער כי המחבר שאב השראה מן האָרֶטָלוגיות  (סוג של המנונות) לאלה המצרית איזיס או מספרות החוכמה היהודית, שגם בהן פורטת ישות שמימית נשית (איזיס או החוכמה, בהתאמה) את מעלותיה בלשון מונולוגית.

ייתכן כי החידות שבפואמה נשענות על מיתוס גנוסטי קלאסי, כמו זה המופיע באפוקריפון של יוחנן.

## קישורים חיצוניים
*ג'ורג' ו' מקריי (MacRae), הרעם, תבונה מושלמת (תרגום הטקסט המלא), בתוך: James M. Robinson (ed.), *The Nag Hammadi Library*, San Francisco: HarperCollins, 1990. מובא באתר "The Gnostic Sociey Library" 
*אן מקגוויר, הרעם, תבונה מושלמת (תרגום הטקסט המלא והערות), Diotima, 2000. 
*כרמית מזרחי, הרעם: שורות נבחרות מכתבי נג' חמדי – תרגום עברי לשורות נבחרות מתוך "הרעם, תבונה מושלמת", פואמה גנוסטית לסופיה, האלוהות הנשית, באתר "כישופים: הקדרה המבעבעת"

## הערות שוליים

קטגוריה:כתבי נגע חמאדי
קטגוריה:גנוסטיקה
קטגוריה:עבודת אלילים
קטגוריה:פואמות
קטגוריה:כתבי יד
קטגוריה:מצרים: תרבות
דגבואדזה

**דגֶבּוּאדזֶה** (בגאורגית: **დგებუაძე**) הייתה משפחת אצולה גאורגית מסמגרלו. בשנת 1804 בהחלטת פאבל ציציאנוב השליטה באזור שכיום מהווה נפת מרטווילי הועברה לנציגי משפחת דגבואדזה. בשנת 1903 התקבלה המשפחה לאצולה הנסיכית של האימפריה הרוסית ונציגיה קיבלו את התואר קניאז.

## קישורים חיצוניים

* סיריל טואמנוף (1967), "מחקרים בהיסטוריה של הקווקז", עמ' 272

## הערות שוליים

קטגוריה:בתי אצולה גאורגיים
קטגוריה:בתי אצולה רוסיים
קטגוריה:מגרלים
סרטי סוני

**סרטי סוני** (קיצור של **סרטי סוני בידור**; באנגלית: **Sony Pictures Entertainment**) היא חברה בת אמריקאית של התאגיד היפני סוני האחראית להפקה והפצה של סדרות טלוויזיה וסרטי קולנוע. מטה החברה שוכן בקולבר סיטי, קליפורניה שבארצות הברית.

## היסטוריה
בשנת 1989, רכשה סוני את חברת ההפקה האמריקאית "Columbia Pictures Entertainment" (סרטי קולומביה, סרטי TriStar כולל בתי קולנוע לואוס ועוד) מחברת קוקה-קולה בסכום של 3.4 מיליארד דולרים. בשנת 1991 שונה שמה של החברה ל-"Sony Pictures Entertainment". על אף המיזוג, החל משנת 1991 כל אחת מהחברות עוסקת בתחום נפרד: סרטי קולומביה מתמקדת בתחום ההפצה וההפקה של סרטי קולנוע, בעוד סרטי TriStar מתמקדת בתחום ההפצה וההפקה של סדרות טלוויזיה. כמו כן, לאורך השנים הוקמו חברות בת רבות נוספות תחת שליטת החברה.

בנובמבר 2014 נפלה החברה קורבן למתקפת האקרים, שהביאה לחשיפת מידע חסוי רב ממחשבי החברה.

ב-2022 מכרה סוני את אולפני "MGM" (אשר החזיקה בהם מ-2005) לאמזון, בעקבות הפסדים כלכליים עקב תקופת הקורונה.

בספטמבר 2024, פורסם כי טוני וינצ'יקרה , מנכ"ל ויו"ר החברה, מתפטר מתפקיד המנכ"ל ב-2 בינואר 2025. ראבי אהוג'ה, נשיא וסמנכ"ל התפעול של החברה, יחליף אותו בתפקיד נשיא ומנכ"ל.

בינואר 2026 נטפליקס וסרטי סוני חתמו על הסכם רב-שנתי המעניק לשירות הסטרימינג זכויות גלובליות בלעדיות להקרנת סרטי האולפן לאחר סיום הפצתם בבתי הקולנוע ובמדיה הביתית. ההסכם צפוי להיכנס לתוקף מלא בתחילת שנת 2029, אך יישומו יחל באופן הדרגתי כבר בשנת 2026 באזורים שבהם זכויות ההפצה יתפנו. במסגרת העסקה, נטפליקס תקבל גם רישיונות להפצת כותרים נבחרים מתוך ספריית הסרטים והטלוויזיה הקיימת של אולפני סוני. שווי העסקה מוערך בלמעלה מ-7 מיליארד דולר, נתון המגדיר אותה כעסקת זכויות השידור שלאחר הקולנוע הגדולה ביותר שנחתמה בתעשיית הבידור. שיתוף הפעולה בין החברות כולל זיכיונות קולנועיים מצליחים כגון ספיידרמן, וסרטים מקוריים שזכו לעלייה בנתוני הצפייה לאחר הגעתם לפלטפורמת נטפליקס. 

## רשימה של חברות בת בשליטת סרטי סוני

## קישורים חיצוניים

* 

* 
*  

## הערות שוליים

קטגוריה:חברות אמריקאיות להפקת סרטים
קטגוריה:חברות יפניות
קטגוריה:חברות בידור
קטגוריה:חברות קולנוע
סרטי
קיעור וקימור (הדפס אבן)

**קיעור וקימור** הוא הדפס אבן (ליתוגרפיה) מעשה ידי האמן ההולנדי מאוריץ קורנליס אשר שהודפסה לראשונה במרץ 1955.

## תיאור היצירה
היצירה מתארת מבנה ארכיטקטוני מעוטר בעמודים ובמדרגות, הכולל שלושה ביתנים קטנים זה לצד זה מחוברים בסדרה של קשתות. היצירה יוצרת אשליה אופטית לפיה חלקים ממנה (העמודים והמדרגות) יכולים להיראות קעורים או קמורים בו זמנית. הביתנים החיצוניים נראים ממבט מבחוץ, אולם בשל האשליה, הביתן הפנימי נראה במבט מבפנים, וכן אלמנטים שונים שאמורים אינטואיטיבית להראות מאותה נקודת מבט נראים מלמעלה פעם אחת ומלמטה בפעם אחרת (לדוגמה, הדמויות המטפסות על הסולמות, וכל זוג חלונות באותו מפלס של הביתן הפנימי).

מספר דמויות מופיעות במבנים אלו: שני נערים המחללים בחלונות המבנה, לטאות מטפסות על המדרגות, שני אנשים עולים על סולמות ואישה אחת נושאת סל. מאחורי הביתן השמאלי ניתן לראות סירה נוסעת בתעלה מקורה.

## לקריאה נוספת
* מ.ק. אשר, **עבודות גרפיות**, סטימצקי טאשן, 1994, בתרגום עדנה קלגסברון ובעריכת שלומית אריאל.

קטגוריה:הדפסי אבן
קטגוריה:יצירות משנת 1955
קטגוריה:מאוריץ קורנליס אשר: הדפסים
שמיים ומים

**שמיים ומים** הם פיתוח עץ והדפס אבן (ליתוגרפיה) מעשה ידי האמן ההולנדי מאוריץ קורנליס אשר שהודפסו לראשונה בשנת 1938. שמיים ומיים כוללות שתי יצירות: שמים ומים1 ושמים ומים 2. היצירה מאורגנת בתבנית של ניגודים ציפור-דג ושחור-לבן. המרווחים בין הציפורים יוצרים צורה של דגים והשחור והלבן מתחלפים כצורה ורקע. 

שתי היצירות מהוות עבודות בהם עסק אשר במטמורפוזות ובריצוף של מישור - עבודות בהן הוא בחן כיצד צורה אחת הופכת לצורה אחרת מחד, וכיצד צורות שונות משתלבות זו בזו על מנת ליצור מישור מרוצף מאידך.
## שמיים ומים 1
היצירה מדגימה כיצד ניתן לחלק את המישור לאלמנטים שונים המשתלבים זה בזה במעין תצרף (פאזל).
במרכז התמונה ניתן לראות מספר שווה של ציפורים ודגים המשתלבים זה בזה והנעים באותו כיוון. הדגים לבנים מהווים רקע (שמיים) לציפורים השחורות, ולהפך - הציפורים השחורות מהוות רקע (ים) לדגים הלבנים. במעלה התמונה הופכת צורת הדגים למופשטת יותר והמרווחים בין הציפורים גדלים עד שברור לצופה שמדובר בשמיים. במורד התמונה המרווחים גדלים והציפורים הופכות לים. כל אחד מהאלמנטים בתמונה (הדגים והציפורים) מהווים בו זמנית חזית התמונה ורקע לאלמנט השני, ונוצרת אשליה אופטית שהצופה יכול לעבור בין תמונה אחת למשנייה באותה יצירה. 

וכך מתאר האמן את היצירה:

## שמיים ומים 2

**שמיים ומים 2** היא הדפס אבן (ליתוגרפיה) שנוצרה והודפסה לראשונה באותה שנה בה הודפסה היצירה "**שמיים ומים 1**". בדומה ליצירה הקודמת, גם זו עוסקת במטמורפוזות של דגים לציפורים ולהפך, ובריצוף של מישור, אולם ביצירה זו פורץ האמן את הגבולות הרבועים של היצירה בניסיונו לצאת מהמישור התחום ביצירה ריבועית ולהראות בכך את תנועת הדגים והציפורים.

בשונה מ"שמיים ומים 1" הציפורים והדגים עפים ושוחים לכיוונים שונים (מחציתם לימין התמונה ומחציתם לשמאלה), וכדברי האמן:

## לקריאה נוספת
* מ.ק. אשר, **עבודות גרפיות**, סטימצקי טאשן, 1994, בתרגום עדנה קלגסברון ובעריכת שלומית אריאל.

קטגוריה:מאוריץ קורנליס אשר: הדפסים

קטגוריה:תחריטי עץ
קטגוריה:הדפסי אבן
קטגוריה:יצירות משנת 1938
הרפובליקה העממית הדמוקרטית של אתיופיה

**הרפובליקה העממית הדמוקרטית של אתיופיה**, שמה הרשמי של אתיופיה בשנים 1987–1991, הוקמה על ידי הממשלה הקומוניסטית של מנגיסטו היילה מריאם ומפלגת הפועלים האתיופית, ממשיכת דרכה של החונטה הצבאית האתיופית. המדינה הזו הוקמה בעקבות חוקת 1987 ב-10 בספטמבר 1987 ופורקה בסיום מלחמת האזרחים האתיופית ב-27 במאי 1991, נכנסו כאשר כוחות האיחדג לבירה והשתלטו על הממשלה.

## היסטוריה
לאחר המהפכה האתיופית, קראו ארגונים ופלגים רבים באתיופיה להקמת "רפובליקה עממית". העימות העיקרי על רעיון זה היה בין המאיסון ליחאפה; המאיסון שתמך בחונטה הצבאית האתיופית, החל לצבור כוח, אך הדרג לא היה מעוניין בהקמת רפובליקה עממית, אף על פי שהחל לייצור תוכניות רבות שזכו לשם "הסוציאליזם האתיופי", שהיו אגרסיביות בהשוואה למונחים סיניים וסובייטיים. היחאפה לא ראה בדרג כממשל שמוכן להקמה של מדינה נוסח ברית המועצות אלא ראה בו שלטון דיקטטורי גרוע מהיילה סלאסי. שני המחנות, היחאפה, והדרג בתמיכת המאיסון, נלחמו רבות עד שהיחאפה שיגר את הטרור הלבן וכמעט התנקש בחיי שליט אתיופיה מנגיסטו היילה מריאם. בתגובה נתנו הדרג והצבא שבשליטתו הוראה להפעלת הטרור האדום, שהופנה לא רק ליחאפה השמאלני אלא גם לכלל הארגונים הלאומנים שהוקמו: השעביה, ג'בהה, וויאנה והחזית לשחרור מערב סומליה, יחד עם המאיסון שצבר כוח שהחל לאיים על החונטה.

לברית המועצות, בעלת בריתה של אתיופיה, היה קושי עצום בשמירה על מערכת יחסים עם משטר זמני ועם מטרה לא ברורה, ולאחר לחץ מהגוש המזרחי ולחץ פנימי הקים הדרג את מפלגת הפועלים האתיופית ב-1984, כהכנה להקמת הרפובליקה העממית. הצעד הנוסף שעשתה אתיופיה הוא יצירת חוקה חדשה, שהובילה להקמת הרפובליקה העממית ב-10 בספטמבר 1987.

## לקריאה נוספת
*אנדרגצ'אוו טירונאה, המהפכה האתיופית 1974 - 1987,  
* ברהו זאוודה, ההיסטוריה המודרנית של אתיופיה,  
* מרינה ודוד אוטווי, אתיופיה: אימפריה במהפכה,  
* אדמונד ג'וזף קאלאר, אתיופיה המהפכנית,  

## קישורים חיצוניים

קטגוריה:אתיופיה: היסטוריה
קטגוריה:מלחמת האזרחים האתיופית
קטגוריה:מדינות לשעבר באפריקה
קטגוריה:מדינות קומוניסטיות
קטגוריה:מדינות שהתפרקו ב-1991
יוסף (גוסטב) אשרמן

**יוסף** (**גוסטב**) **אָשֶרְמַן** (11 בספטמבר 1889 – 9 באוקטובר 1968) היה גינקולוג ישראלי, מנהל בית היולדות הקריה. על שמו תסמונת אשרמן.

## קורות חיים
אשרמן נולד בשנת 1889 ברוסוביצ'ה (Rosovice), עיירה קרובה לעיר דובז'יש (Dobříš) שבמרחק שעה נסיעה מהעיר פראג. הוא למד רפואה באוניברסיטת קארל בפראג, ובשנת 1913 קיבל תואר דוקטור לרפואה. במלחמת העולם הראשונה, שירת כקצין רפואה בצבא אוסטרו-הונגריה בין השנים 1914–1918 והיה חבר ארגון "בר כוכבא" בפראג.

בשנת 1920 אשרמן עלה לארץ ישראל. תחילה, שימש כרופא בעמק יזרעאל, ביבנאל ובגליל. הוא התמחה ברפואת נשים, ניהל את מחלקת נשים ויולדות בבית החולים הדסה שברחוב בלפור בתל אביב, הקים וניהל בראשיתו את מערך טיפות חלב ומאוחר יותר הקים וניהל את בית היולדות הקריה. פעילותו המחויבת והמתמידה בתחום המיילדות הפכה אותו לראש שירותי המיילדות והגינקולוגיה בתל אביב.

אשרמן עסק בדברים רבים והיה חבר באגודות רבות; בין השאר היה נשיא בוגרי "בר כוכבא" בפראג בישראל, נשיא הסתדרות רופאי הנשים בישראל, חבר החברה האמריקאית לחקר העקרות, חבר החברות הגינקולוגיות הצרפתית והברזילאית, חבר הקולגיום הבינלאומי של רופאים מנתחים, סגן נשיא חברות הפריה הבינלאומית, ציר בקונגרסים מדעיים בניו יורק, בצרפת, באמסטרדם ובנאפולי. הוא מונה לפרופסור אורח באוניברסיטה העברית בירושלים.

אשרמן פרסם עשרות מאמרים רפואיים. בין השאר תיאר תסמונת הנושאת את שמו, תסמונת אשרמן, ובה הצטלקויות והידבקויות ברחם עקב גרידה, אשר אמנם תוארה לראשונה על ידי רופא גרמני (פריש) בשנת 1894 אך זכתה לאפיון בעקבות שני מאמרים של אשרמן בשנים 1948 ו־1950. חתן פרס סולד לרפואה והיגיינה ציבורית לשנת 1960 (פרס כבוד).

משנת 1921 היה נשוי למלכה בת משה שמואל וילנר. שנולדה וגדלה בשכונת נוה צדק. השניים היו הורים לבת, נינה, שנישאה לסופר השואה הנודע יחיאל די-נור.

מתלמידיו נמנים פרופ' נדב סופרמן, ד"ר חיים אברבנאל וד"ר יהודה אריה אברמוביץ, שניהל במשך שנים רבות את בית החולים הדסה (תל אביב).

בשנת 1965 נפטרה במפתיע אשתו, מלכה.
אשרמן התגורר בתל אביב, ובשנה האחרונה לחייו בהרצליה, שם נפטר ב-1968, בגיל 79. נקבר לצידה של מלכה רעייתו, בבית העלמין נחלת יצחק.
על שמו רחוב בתל אביב.

## ספריו
* **בריאות האם: עצות לאשה ההרה**, תל אביב: הסתדרות מדיצינית הדסה (ספרית בתי הבריאות של הסתדרות מדיצינית הדסה על שם נתן ולינה שטראוס), [תרפ-]. (חוברת, יצאה במספר מהדורות; מהדורה ב: תרפ"ב 1932)
* יוסף ג. אשרמן, **לקראת אמהות**, תל אביב: עיריית תל אביב-יפו - המחלקה לשירותי הרפואה הציבורית, תשי"ז 1957.
* ד"ר י. אשרמן, פרופ' ד"ר ל.פ. מאיר, ד"ר ב. פרבר וד"ר י. רבקאי (עורכים), **האם והתינוק: מדריך רפואי-חנוכי להורים**, תל אביב: מסדה, 1945.

## קישורים חיצוניים
* 
* 
* 
* 
* סיפורו של פרופ' יוסף (גוסטב) אשרמן (כתבה דוקומנטרית מאת ענת סרגוסטי)
* 

## הערות שוליים

קטגוריה:יהודים בצבא האוסטרו-הונגרי במלחמת העולם הראשונה
קטגוריה:ישראלים ילידי האימפריה האוסטרו-הונגרית
קטגוריה:רופאים צבאיים יהודים
קטגוריה:אנשי העלייה השלישית
קטגוריה:גינקולוגים ביישוב
קטגוריה:גינקולוגים ישראלים
קטגוריה:זוכי פרס סולד
קטגוריה:תל אביב-יפו: רפואה
קטגוריה:בוגרי אוניברסיטת קארל בפראג
קטגוריה:סגל בית החולים הדסה תל אביב
קטגוריה:מנהלי בתי חולים בישראל
קטגוריה:אישים הקבורים בבית הקברות נחלת יצחק
קטגוריה:ישראלים שנולדו ב-1889
קטגוריה:ישראלים שנפטרו ב-1968
הזיקורת הגדול של אור

שמאל|ממוזער|250px|הזיקורת הגדול של אור**הזיקורת הגדול של אוּר** הוא זיקורת שנבנה בעיר העתיקה אוּר אשר בשומר (נמצא בקרבת העיר המודרנית נאסריה אשר בעיראק). לכבוד ננה, אל הירח במיתולוגיה המסופוטמית.

הזיקורת נבנה בסביבות 2100 לפנה"ס על ידי המלך אור־נַמּוּ.

חלקים מהמבנה שוחזרו, והוא עומד על תילו ושמור ברובו. הזיקורת מתנשא לגובה של 30 מטר, כשגודל בסיסו הוא 64×46 מטר.

## קישורים חיצוניים

## הערות שוליים

קטגוריה:מסופוטמיה
קטגוריה:אור (עיר)
קטגוריה:עיראק: אתרים ארכאולוגיים
קטגוריה:זיקורתים
מרמורש (מחוז)

**מרמורש** (ברומנית: **Maramureș**) הוא מחוז בצפון-מערב רומניה, שבירתו היא העיר באיה מארה.

חבל מרמורש ידוע בנוף הכפרי שלו, ובכנסיות העץ הנמצאות ביישובים הפזורים על שתי גדות נהר הטיסה. שמונה כנסיות עץ עתיקות מתוך הכנסיות הללו נבחרו על ידי אונסק"ו לרשימת אתרי המורשת העולמית.

## גאוגרפיה
שטחו של המחוז הוא 6,304 קילומטרים רבועים, ובכ-43% משטחו מכוסה ברכס הרי רודנה. הפסגה הגבוהה ביותר במחוז היא הר Pietrosul שמתנשא לגובה של 2,303 מטרים. שאר המחוז מורכב מגבעות, רמות, ועמקים.

### מחוזות שכנים
* מחוז סוצ'אבה במזרח.
* מחוז סאטו מארה במערב.
* אוקראינה בצפון.
* מחוז סלאז', מחוז קלוז' ומחוז ביסטריצה-נסאוד בדרום.

## דמוגרפיה
בשנת 2011, אוכלוסיית מחוז מרמורש מנתה כ-461,290 איש. צפיפות האוכלוסייה היא 73.17 לקילומטר רבוע. 

מחוז מרמורש מוכר כאזור בו התגוררו לפני מלחמת העולם הראשונה יהודים רבים. בשנת 1910 היוו היהודים 18.4% מאוכלוסיית המחוז.

### הרכב אתני
* רומנים - 82.38% מהאוכלוסייה (380,018 תושבים).
* הונגרים - 7.53% (34,781)
* אוקראינים - 6.77% ( 31,234)
* צוענים - 2.73% (12,638)
* גרמנים (ציפצרים) - 0.27% (1,243)
* אחרים - 0.32%

## פוליטיקה
מועצת מחוז מרמורש, שחודשה בבחירות המקומיות ב-2020, מורכבת מ-34 חברים ("יועצים"). הרכב מועצת המחוז הוא כלהלן:

## חלוקה מנהלית
המחוז מחולק ל-2 רשויות עירוניות (מוני'ציפיו), 11 ערים ו-63 כפרים גדולים (קומונות).

### רשויות עירוניות (מוני'יציפיו)
* באיה מארה - עיר הבירה של המחוז: אוכלוסייה: 114,925 (נכון לשנת 2011)
* סיגט

### ערים
* Baia Sprie
* בורשה
* Cavnic
* דראגומירשט 
* Săliștea de Sus
* סאין
* Șomcuta Mare
* Târgu Lăpuș
* Tăuții-Măgherăuș
* Ulmeni, Maramureș
* וישאו דה סוס

## לקריאה נוספת
*

## קישורים חיצוניים

* 
* מארמארוש – מאה וששים קהילות קדושות ביישובן ובחורבנן באתר hebrewbooks
* 
* 

*
קטגוריה:טרנסילבניה
קטגוריה:רומניה: מחוזות
הכלכלה הישראלית בין מלחמת ששת הימים ומלחמת יום הכיפורים

הכלכלה הישראלית ידעה בין מלחמת ששת הימים (1967) למלחמת יום הכיפורים (1973) צמיחה גדולה ביותר, שהחליפה את המיתון העמוק בו שקע המשק בשנת 1965. 

## הכלכלה הישראלית לפני מלחמת ששת הימים
אחרי צמיחה כלכלית מהירה מתחילת שנות החמישים עד למחצית הראשונה של שנות השישים, הכלכלה הישראלית נקלעה למשבר. הפסק הזרמת כספי השילומים מממשלת גרמניה גרם לגירעון גדול בתקציב המדינה, ולעליית האינפלציה לשיעור של 6% - 7% בין השנים 1965 ל-1966. ראש הממשלה, לוי אשכול, ושר האוצר, פנחס ספיר, ניסו לבלום את האינפלציה באמצעות הקטנת תקציב המדינה והעלאת מיסים. למרות הצלחת צעד זה בבלימת האינפלציה, באותן שנים הסתיימו פרויקטים גדולים של המדינה שדרשו עובדים רבים: הקמת נמל אשדוד, השלמת המוביל הארצי והרחבת מפעלי ים המלח. בעקבות הקטנת תקציב המדינה והקטנת הביקוש לעובדים, המשק הישראלי האט את פעולתו ונכנס למיתון עמוק. שיעור האבטלה עלה ל-10%, ולראשונה עלה מספר היורדים מהארץ על מספר העולים. המיתון הגיע לשיאו בתקופת ההמתנה: במהלך שלושת השבועות בין ה-15 במאי וה-5 ביוני, המדינה התכוננה למלחמה, והציבור נכנס לחרדה. המשק הישראלי הקפיא את פעולתו, מכיוון שרוב הגברים בגיל העבודה התגייס למילואים. התקופה הסתיימה עם פרוץ מלחמת ששת הימים, בה ניצח צבא ישראל את צבאות ערב תוך שישה ימים בלבד וכבש חבלי ארץ נרחבים מעבר לקו הירוק. עם סיום מלחמת ששת הימים, הסתיים באחת המיתון והחלה צמיחה וגאות כלכלית.

## הצמיחה הכלכלית
שמאל|ממוזער|250px|עליה מברית המועצות
לאחר הניצחון הגדול, הציבור היה מצוי באופוריה, וצפה עתיד חיובי. הרגשה חיובית זאת באה לידי ביטוי במשק הישראלי: הממשלה החליטה לפתח את "השטחים המוחזקים", ולשם כך הייתה זקוקה לעובדים רבים. העלייה מברית המועצות האיצה את הצמיחה הכלכלית, ובו בזמן מלחמת ההתשה הביאה לגידול בתקציב הביטחון. למרות הצמיחה המהירה של המשק, ושיעורי אינפלציה של 4% לקראת סוף שנות השישים, עתיד היה המצב להשתנות בתחילת שנות השבעים.

### שנות השבעים
לקראת תחילת שנות השבעים, נמשכה הצמיחה המהירה במשק. אך בו בזמן, עם הגדלת הגירעון בתקציב המדינה, עלתה האינפלציה לרמה דו ספרתית, כשהיא הגיעה ל-10% בשנת 1970, ול-13% בשנת 1971. למרות זאת, הצמיחה הכלכלית המשיכה כקודם, כשרוב הגירעון ממומן מהגדלת המס ומהלוואות.

בשנות השבעים התפתח מנגנון "ביטוח ההצמדה". באמצעות מנגנון זה, נתנה הממשלה סובסידיה בגובה האינפלציה למוצרי יסוד. ביטוח ההצמדה גרם לתהליך שרשרת אינפלציוני. ברגע שעלו המחירים, הממשלה הייתה מחויבת להגדיל את הסובסידיות, מה שהגדיל את הגירעון בתקציב, הוסיף שהגביר את האינפלציוני, והוביל לעליית מחירים. בשנת 1972, ירדה האינפלציה לרמה של 12%.

## סיום הגאות
הגאות הגיעה לסיומה עם פרוץ מלחמת יום הכיפורים. המלחמה חייבה הגדלה נוספת בתקציב הביטחון. בו בזמן פרץ משבר האנרגיה, אשר הוביל לעליית מחירי הנפט. האינפלציה בשנת 1973 עלתה ל-20%, והמשיכה לגדול במשך השנים הבאות. תקציב הממשלה התנפח לממדים חסרי תקדים, והתוצר עלה רק ב-3%. החוב החיצוני הגיע ל-38% מהתמ"ג בשנת 1973.

רבים מצביעים על מדיניות כלכלית זאת כגורם חשוב להתגברות האינפלציה בישראל וליצירת משבר האינפלציה הדוהרת.

קטגוריה:ישראל: היסטוריה כלכלית
אפקט קואנדה

שמאל|ממוזער|250px|איור של זרימה מעל כנף, הממחיש את אפקט קואנדה: שכבות האוויר נצמדות לכנף.
שמאל|ממוזער|250px|קואנדה 1910, מטוס הסילון של הנרי קואנדה
**אפקט קואנדה** הוא תופעה בה סילון של זורם (נוזל או גז) נע, המתקדם בצמידות למשטח קמור קלות יתעקל עם המשטח במקום להתקדם ישר בכיוון התקדמותו. 

התופעה מוסברת בכך שכאשר הזורם נע לאורך המשטח נוצר כח חיכוך בין הזורם לבין המשטח. כח זה מאט את מהירות הזרימה ומצמיד את הזורם למשטח. הזורם הנע עוקב אחרי העקמומיות של המשטח אפילו מעבר לנקודת הקצה כל עוד הזווית איננה חדה מדי.

יש חוקרים הטוענים שנדרש להשתמש באפקט קואנדה כדי להסביר את היווצרות כח עילוי מפרופיל אווירודינמי. הם טוענים שהיצמדות הזרימה אל "עקמומיות הפרופיל" האווירודינמי בחלק שמעל לפרופיל נובעת ברמה המיקרוסקופית על ידי אפקט קואנדה ושבלעדיו היה נוצר מצב קבוע של הזדקרות. לעומתם, רוב החוקרים מסתפקים בהסברים בלי לראות צורך בשימוש באפקט קואנדה. תומכי השימוש באפקט מצדיקים את השימוש בו כדי לנתח את העילוי שנוצר כתוצאה מגופים אווירודינמיים ייחודיים, כגון מדפים ואמצעי הגברת עילוי נוספים.

## היסטוריה
תומאס יאנג תיאר את מה שנקרא היום אפקט קואנדה בשנת 1800. התופעה של היצמדות סילון זורם נע למשטחים בעלי עקמומיות נקראת על שם אנרי קואנדה, מדען, בונה מטוסים ומהנדס אווירונאוטיקה ממוצא רומני, מחלוצי התעופה בעולם. קואנדה שם לב לתופעה שגרמה לשריפה ולהתרסקות מטוסו מדגם קואנדה 1910 שהיה המטוס הראשון שצויד וטס עם מנוע סילון. כאשר קואנדה הטיס את מטוסו, קואנדה-1910, עם מנוע הסילון, הוא שם לב לכך שהגזים הלוהטים מהמנוע נצמדים למשטח גוף המטוס. כך גילה את התופעה שזרם נוטה להצמד למשטח שעל פניו הוא זורם. קואנדה זיהה את התופעה, חקר אותה ומצא לה שימושים מעשיים בתחום התעופה. 

בשנת 1934 הוציא קואנדה פטנט בצרפת על שימוש בתופעה להסטת סילון נוזל שנכנס לזורם אחר בסמיכות לקיר קמור. מחקרים נוספים נעשו על ידי ג'ון פוסט והובילו לתכנון ולבניה של רחפות השטות על גבי "כרית" של אוויר.

## לקריאה נוספת
* Young, T. (1800), **Outlines of experiments and inquiries, respecting sound and light**. 
* **FLUID DYNAMICS** by Mihaela-Maria Tanasescu, Texas Tech University 
* United States Patent 4210283. **Dual pattern windshield washer nozzle**. 
* Spitzer, David W. "**Industrial Flow measurement**". Instrument Society of America, 1990.
## קישורים חיצוניים

* דוד חסין, אנרי קואנדה ואפקט קואנדה
* אפקט קואנדה, באנגלית
* אפקט קואנדה, באנגלית
* ג'ין לואיס נאודין, אפקט קואנדה, באנגלית 
* אפקט קואנדה באנציקלופדיית קולומביה ברשת
* אפקט קואנדה באתר אינפופליז
* אפקט קואנדה באתר Nationmaster

קטגוריה:אווירודינמיקה
נבחרת סין בכדורסל

**נבחרת סין בכדורסל** היא נבחרת הכדורסל הלאומית של הרפובליקה העממית של סין. הנבחרת מנוהלת על ידי התאחדות הכדורסל הסינית. 

נבחרת סין היא אחת מנבחרות הכדורסל החזקות באסיה ובעולם. היא זכתה 16 פעמים באליפות אסיה בכדורסל, אך לא הגיעה להישגים רבים באליפות העולם בכדורסל כאשר שיאה הוא המקום השמיני (בשנת 1994) וכן במשחקים האולימפיים כאשר שיאה גם שם הוא המקום השמיני (בשנים 1996, 2004, 2008).

## כל אליפות העולם בכדורסל

## כל המשחקים האולימפיים

## כל אליפויות אסיה בכדורסל

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
סין
סין
כדורסל
שחקן ההגנה של העונה ב-NBA

**שחקן ההגנה של העונה ב-NBA** (באנגלית: **NBA Defensive Player of the Year Award**) הוא תואר המוענק מאז עונת  לשחקן ההגנה המצטיין של העונה הסדירה בליגת ה-NBA, כפי שנקבע על ידי קולות חבר בוחרים, המורכב מ-124 אנשי תקשורת ברחבי ארצות הברית וקנדה. כל משתתף בהצבעה נותן ניקוד לשלושה שחקנים, המדורג ראשון מקבל 5 נקודות, השני 3 והשלישי נקודה בודדת. השחקן בעל מספר הנקודות הגבוה ביותר זוכה בתואר ובפרס, שמוענק לו במהלך משחקי הפלייאוף.

דיקמבה מוטומבו, בן וולאס ורודי גובר זכו בתואר 4 פעמים כל אחד, בעוד דווייט הווארד היה ליחיד שזכה בתואר במשך שלוש עונות רצופות. מייקל ג'ורדן, האקים אולאג'ואן ויאניס אדטוקומבו הם שלושת השחקנים היחידים שזכו באותה עונה גם בפרס ה-MVP וגם בתואר שחקן ההגנה של העונה

החל מעונת 2023/2024, על השחקנים להופיע לפחות ב-65 משחקים כדי להיות זכאים לרוב פרסי העונה הסדירה, ביניהם גם פרס שחקן הגנה. ההשתתפות במשחק נחשבת החל מ-20 דקות משחק אישיות. עם זאת, כאשר ישנם שני משחקים בהם הופיע השחקן במשך לפחות 15 דקות, הם יכולים להיכלל בספירת 65 המשחקים. החרגות נוספות קיימות גם לשחקנים הסובלים מפציעות סיום עונה ששיחקו לפחות 62 משחקים, ולשחקנים שהושפעו מ"נסיבות בחוסר תום לב".

שחקן ההגנה של העונה זוכה בגביע האקים אולאג'ואן, אשר נקרא כך מאז עונת 2022/2023 על שמו של שחקן העבר שזכה בפרס במשך שתי עונות רצופות. הגביע עצמו הוא פסל יצוק ארד של דמות כדורסלן בתנוחת שמירה, ברכיו מכופפות וידיו שרועות לפנים.

## רשימת הזוכים לאורך ההיסטוריה

## קישורים חיצוניים
*על הפרס באתר ה-NBA

## הערות שוליים

*
קטגוריה:פרסי NBA
הפדרציה הבין-לאומית לאופנועים

[שמאל|ממוזער|250px|מרוץ [מרוצי אופנועי גרנד פרי|MotoGP מעונת 2005]]
**הפדרציה הבין-לאומית לאופנועים** (**FIM: Fédération Internationale de Motocyclisme**) היא הגוף המארגן של מרוצי האופנועים בעולם. הפדרציה, היושבת בעיר מייס שבשווייץ, מייצגת כיום כ-90 פדרציות למרוצי אופנועים לאומיות המחולקות לשישה אזורים יבשתיים שונים. הארגון מטפל ב-34 אליפויות עולם שונות תחת שישה תחומי מרוצי אופנועים עיקריים: 
*מרוצי כביש
*מוטוקרוס
*טריאל
*אנדורו
*מסלולים שטוחים ("Flat Tracks", כולל מרוצים הנערכים על עשב או מרוצי Speedway במסלולים אובאליים).
*סופרמוטו

## היסטוריה
הארגון הוקם ב-21 בדצמבר 1904 בפריז, צרפת תחת השם FICM: "הפדרציה הבינלאומית למועדוני רוכבי אופנועים" (**Fédération Internationale des Clubs Motocyclistes**). ב-1906 התפזר הארגון, אך נוסד מחדש ב-1912 ומשרדי הארגון המחודש נקבעו באנגליה. 

כשנה לאחר ההקמה המחודשת, נערך מרוץ האופנועים הבינלאומי הראשון: "מבחן ששת הימים הבינלאומי" (לימים ייקרא המרוץ ISDE (International Six Days Enduro - אנדורו ששת הימים הבין-לאומי)).

הארגון זכה לשם "פדרציית הרוכבים הבינלאומית" בשנת 1949, באותה השנה בה התקיים מרוץ אופנועי הגרנד פרי הראשון, שנערך מאז ועד היום ברציפות וללא הפסקה. משרדי הארגון עברו לז'נבה שבשווייץ בשנת 1959.

בשנת 1994 עברו משרדי הפדרציה למיקומם הנוכחי בעיר מייס שבשווייץ, ולראשונה שוכנו משרדי הארגון במבנה שבבעלות הפדרציה. בשנת 1998 שינה הארגון את שמו לשם הנוכחי וזכה למעמד של חבר ארעי בוועד האולימפי. בשנת 2000, לקראת משחקי אולימפיאדת הקיץ שנערכה בסידני, אוסטרליה, הפך ה-FIM לחבר מלא בוועד האולימפי.

## בישראל
למרות העובדה כי מרוצי אופנועים לא היו חוקיים בישראל בשנת 2008, החזיקה עמותת ממס"י הישראלית בנציגות הרשמית של ה-FIM ושל ה-FIA (הפדרציה הבינלאומית למכוניות) בישראל. בשנת 2021 התקבלה התאחדות הספורט המוטורי בישראל (IMSF) כנציגה הרשמית המייצגת את הFIM בישראל במקומה של ממס"י.

## קישורים חיצוניים

* 

קטגוריה:ספורט מוטורי
טמבינקוסי פאנטיני

**טמבינקוסי פאנטיני** (באנגלית: **Thembinkosi Fanteni**; נולד ב-2 בפברואר 1984) הוא כדורגלן דרום אפריקאי המשחק בעמדת החלוץ.

## ביוגרפיה
פאנטיני נולד בשכונת עוני בדרום אפריקה וזכה לכינוי "טרור" בעקבות כמות השערים הרבה שכבש בגילאי הנוער וה"טרור" שגרם להגנות היריבה. בזכות סוכנו הגיע בגיל 21 לקבוצת אייאקס קייפטאון.

לאחר שפאנטיני נבחן והרשים את מאמן מכבי חיפה רוני לוי, רכש נשיא הקבוצה יעקב שחר את החלוץ בינואר 2008. בעקבות העסקה אמר נשיא אייאקס קייפטאון כי הקבוצה "כיסתה" את תקציבה לשלוש השנים הקרובות. פאנטיני כבש את שער הבכורה שלו מול מכבי פתח תקווה בסיבוב ט' של גביע המדינה. בעונת  היה פאנטיני מלך השערים של קבוצתו בליגה עם 11 שערים, וסייע לה לזכות באליפות.

בסוף עונה זו ביקש פאנטיני לחזור לשחק בדרום אפריקה, הושאל לאורלנדו פירטס, וכעבור שנה נמכר בחזרה לאייאקס קייפטאון. לאחר שנתיים במועדון, עבר בשנת 2012 לקבוצה דרום אפריקאית אחרת, בידווסט ויטס. ב-2013 שוחרר פאנטיני מהקבוצה והפך לשחקן חופשי.

את שער הבכורה שלו בנבחרת דרום אפריקה כבש פאנטיני במשחק מול נבחרת גינאה המשוונית במסגרת מוקדמות מונדיאל 2010. הוא השתתף עם הנבחרת גם בגביע אפריקה לאומות 2008 ובגביע הקונפדרציות 2009.

## תארים
;מכבי חיפה
*אליפות - 2008/2009

## קישורים חיצוניים

## הערות שוליים

קטגוריה:כדורגלנים דרום אפריקאים
קטגוריה:חלוצי כדורגל דרום אפריקאים
קטגוריה:קייפטאון: כדורגלנים
קטגוריה:כדורגלני אייאקס קייפטאון
קטגוריה:כדורגלני מכבי חיפה
קטגוריה:כדורגלני אורלנדו פירטס
קטגוריה:כדורגלני בידווסט ויטס
קטגוריה:כדורגלנים זרים בישראל
קטגוריה:כדורגלני נבחרת דרום אפריקה
קטגוריה:כדורגלני גביע אפריקה לאומות 2008
קטגוריה:כדורגלני גביע הקונפדרציות 2009
קטגוריה:דרום אפריקאים שנולדו ב-1984
אופסטרלנד

**אופסטרלנד** (בהולנדית: **Opsterland**) היא רשות מקומית במחוז פריסלנד, בפריזיה, שבצפון הולנד.
שטח האזור הוא 227.68 קמ"ר, מהם 2.61 קמ"ר שטחי מים.

## יישובים מרכזיים

היישובים הגדולים (מבחינה דמוגרפית) באופסטרלנד (מהגדול לקטן):

*חוֹרֶדֵייק – 9,000 נפש
*אוּרֶטֶרְפּ – 4,610 נפש
*בֶּטְסְטֶרזְוָואך - 3,650 נפש
*וֵיינְיֶיוָואוּדֶה – 2,062 נפש
*בָּאקֶפֵן – 2,000 נפש

## ערים תאומות
*  (יש ברעננה, במרכז העיר, רחוב לכבודה: רחוב אופסטרלנד)
* 

## קישורים חיצוניים

* 

קטגוריה:הולנד: ערים
קטגוריה:פריסלנד
ID; Peace B

***ID; Peace B*** הוא אלבום הבכורה בקוריאנית של בואה. הוא הגיע לשיאו במקום העשירי בטבלת האלבומים הקוריאנים. *ID; Peace B* הושק ביפן, חודשיים לאחר אלבום הבכורה שלה ביפנית.
הוא הגיע למקום 30 ב-Oricon Chart. האלבום מכר 156,354 עותקים כלל ארצי מה שהפך אותו לאלבום ה-59 הנמכר ביותר בקוריאה בשנת 2000.

## רשימת השירים

* 3:58 – "ID; Peace B"
* 3:35 – "Come To Me"
* 3:53 – (체념" (Heart-off"
* 3:53 – "SARA"
* 4:52 – (비밀일기" (I'm Sorry"
* 3:36 – (안돼, 난 안돼" (No Way"
* 5:01 – (차마" (Every Breath You Take"
* 3:36 – "Whatever"
* 3:09 – "I'm Your Lady Tonight"
* 4:25 – (어린 연인" (Young Lovers"
* 4:02 – (이별준비" (Letting You Go"
* 3:59 – (먼 훗날 우리 " (Someday Somewhere"

## קישורים חיצוניים

## הערות שוליים

קטגוריה:אלבומים בקוריאנית
קטגוריה:אלבומי קיי-פופ
אליפות לוקסמבורג הפתוחה

**אליפות לוקסמבורג הפתוחה** היא טורניר טניס הנערך בעיר לוקסמבורג סיטי שבלוקסמבורג. הטורניר נערך לראשונה בשנת 1991, ועד שנת 1995 היה טורניר ראווה. בין הזוכות בטורניר הראווה היו מרטינה נברטילובה ויאנה נובוטנה. משנת 1996 הפך הטורניר לטורניר מהדרג ה-3 בסבב ה-WTA. בשנת 2005 קודם הטורניר לדרג השני, והיה לטורניר הראשון מדרג זה שנערך בלוקסמבורג מאז ומעולם. בשנת 2009 אורגן מחדש מבנה סבב ה-WTA, וכתוצאה מכך טורנירים רבים חדלו מלהתקיים. אליפות פורטיס לוקסמבורג המשיכה להתקיים, אולם הורדה בחזרה לדרג ה-3 בשנת 2008, לפני שהפכה ב-2009 לחלק מהקטגוריה הבינלאומית.

קים קלייסטרס זכתה בטורניר 5 פעמים (1991, 2001, 2002, 2003, 2005). כל שאר הזוכות זכו בו פעם אחת.

## אלופות עבר
### יחידות

### זוגות

## קישורים חיצוניים

* 
* אתר הטורניר 
* 

קטגוריה:טורנירים בסבב ה-WTA
קטגוריה:לוקסמבורג: ספורט
אפולו ודפנה (ברניני)

**אפולו ודפנה** הוא פסל שיש מאת הפסל האיטלקי ג'ובאני לורנצו ברניני. הפסל, המתאר את דמויותיהם של אפולו ודפנה מוצג כיום בגלריה בורגזה שברומא.

נושא הפסל לקוח מתוך היצירה "מטמורפוזות" מאת המשורר הרומי אובידיוס. על פי הסיפור המיתולוגי, האל אפולו, שחץ האהבה של קופידון ננעץ בו, רודף בתשוקה אחר הנימפה דפנה. לאחר שדפנה קראה לעזרה, הפך אותה אביה - אל נהר - לצמח הדפנה.

פסלו של ברניני מציג את האירוע ברגע השיא שלו. האל אפולו מתואר כנער צעיר ועירום. ידו האחת מצליחה לאחוז במותניה של דפנה ואילו רגלו האחורית מונפת באוויר, כבתוך ריצה, המועצמת על ידי הבד העוטף את אזור חלציו ותלוי מכתפו. דפנה מתוארת עירומה לחלוטין, פיה פעור באימה והיא מסובבת את ראשה לאחור לעבר אפולו. גופה מתואר בתנועה פיתולית (סרפנטינית). ידיה מונפות למעלה וכפות ידיה, מהן מבצבצים עלים וניצנים, נמצאות במצב של מטמורפוזה לצמח.

## קישורים חיצוניים

קטגוריה:פסלי דמויות מיתולוגיות
קטגוריה:ג'ובאני לורנצו ברניני
קטגוריה:גלריה בורגזה: פסלים
קטגוריה:יצירות אמנות מן הבארוק
קטגוריה:אפולו
קטגוריה:פסלי שיש
סטודיו פרג'

**סטודיו פַרַג**' הוא סטודיו לצילום וחנות צילום, מן הוותיקים והמפורסמים בישראל, הממוקם כיום במושב נווה ירק . הסטודיו, שנקרא "פוטו פרג'", הוקם על ידי סמי פרג' ואחיו  יחזקאל ב-1955 בפתח תקווה. את הסטודיו ומורשת הצילום ממשיך סיון פרג', בנו של סמי.

## היסטוריה
משפחת פרג' (חמישה אחים וחמש אחיות) עלתה ב-1951 מעיראק, במסגרת "מבצע עזרא ונחמיה", והשתכנה במעברת עמישב, ליד פתח תקווה.
האחים החלו לעבוד ב"סטודיו חביב", חנות הצילום של דודיהם, נורי וג'מיל חביב, וצילמו כמעט את כל יהדות בגדאד בדרכם לישראל. 

החנות הראשונה נפתחה ברחוב מוהליבר בפתח תקווה, ומן הפתיחה הייתה מהמובילות בארץ בתחום הצילום. 

בתחילת שנות ה-60 נסע סמי פרג' לגרמניה הביא משם את מכונת פיתוח הצבע הראשונה בארץ, לפתח תקווה. הוא ואחיו החלו בפיתוח תמונות הצבע הראשונות בישראל, ולאחר מכן החלו לפתח תמונות בגדלים מיוחדים שלא היו עד אז בישראל. חלון הראווה של פרג' היה מוקד לעליה לרגל בכל סוף שבוע, בו הוצגו תמונות בגדלים גדולים במיוחד ותמונות של תושבי העיר.

ב-1968 העבירו האחים את החנות לתל אביב, לרח' בן יהודה. ב-1971 רכשו את קולנוע "ארמון דוד", ובמקומו פתחו את אולפני האחים פרג'. הסטודיו שנפתח בתל אביב הפך לאחד העסקים המפורסמים בשנות ה-70 וה-80: אנשי ציבור נהגו להצטלם בסטודיו, כמו גם זוגות ערב חתונתם או אירוסיהם. בחנות הוצגו גם צילומי נוף וטבע. הסטודיו היה הראשון בישראל שהציע פיתוח והדפסה מהירים (במסגרת הטכנולוגיה שהייתה באותה עת): תחילה מהיום למחר, ואחר כך פיתוח והדפסה בו ביום. "מהיום להיום" הפך למטבע לשון בשפה הישראלית ומזוהה עם פרג' עד היום. 

בשנת 1980, נפרדו האחים פרג', וכל אחד מהאחים פנה לעסוק בנפרד בתחום הצילום. 

בשנת 2000 סמי ובנו סיון הקימו במושב נווה ירק סטודיו לצילום. הסטודיו הייחודי במושב מתמקד בצילומי  משפחה, פורטרטים עסקיים ועוד. כמו כן הוקמה בסטודיו גלריה לצילומים של הארכיון העצום של סמי וסיון פרג' וגם גלריה להדפסת תמונות.

סמי פרג' נפטר ב-19 בפברואר 2015, והחנות בפתח תקווה נסגרה. מורשת הצילום שלו ממשיכה על ידי בנו, סיון, בסטודיו פרג' בנווה ירק. לאחרונה הצטרפו בני משפחתו של סיון לעסק המשפחתי.
סיון פרג' הוא אייקון בתחום הצילום בישראל ובעל פינה קבועה בתוכנית הבקר "פותחים יום בערוץ 13" בו הוא מספר ומציג תמונות מארכיון הצילומים וטרנדים בעולם הצילום.

בשנת 2020 הוקמה קבוצת פרג' Farag group על ידי סיון וענת פרג'. קבוצת הצילום העסקי והפרטי הגדולה בישראל. כמו כן הקבוצה מייצגת חברות בינלאומיות המובילות בעולם בתחום הצילום והעיצוב לבית ולמשרד. הקבוצה גם מיצגת את חברת קריסטל 3D מגרמניה, החברה המובילה בתחום הדמיות תלת מימד. בשנת 2021 החלה החברה לייצג את חברת מיצגי התאורה הגדולה בעולם. הקבוצה נחשבת כמובילה בתחומה.

בשנת 2021 השיקה הקבוצה אתר אינטרנט בעברית.

במאי 2020 נחנכה כיכר על שמו של סמי פרג' בפתח תקווה.

## בתרבות הישראלית
בפזמון שיר הפרחה שבסרט "שלאגר", בביצועה של עפרה חזה (יצא בשנת 1979), מופיעה השורה "השמש של פרג' קורעת את הים", הרומזת לתמונות הרומנטיות שהופקו בפוטו פרג' והוצגו בבית האחים פרג' בתל אביב.  

בשל הפיתוח המהיר של פוטו פרג', שימש המונח "פוטו פרג'" לתיאור פעילות המבוצעת במהירות רבה.. כמו כן המושג "מהיום להיום", שהשתמשו בו האחים פרג' בפיתוח מהיר של התמונות, הפך למטבע לשון בשפה העברית. באחד ממערכוני "הגשש החיוור" מופיעה התגובה: "מה אתה חושב שאני, פרג'?".

## ראו גם
*פרג' פרי
*פוטו פרג' (סרט)

## הערות שוליים

קטגוריה:צילום בישראל
קטגוריה:חברות ישראליות
קטגוריה:חברות משפחתיות ישראליות
זקן השופטים

**זקן השופטים** היה תוארו של נשיא בית המשפט העליון בארץ ישראל במערכת המשפט בתקופת המנדט הבריטי. באנגלית נקרא התפקיד "Chief Justice".

התואר בעברית איננו תרגומו המילולי של התואר באנגלית, אלא תואר המדגיש את בכירותו ואת חוכמתו של ראש השופטים, על פי המסורת היהודית האומרת כי .

בפסיקת בית המשפט העליון של מדינת ישראל משמש התואר לתיאור תפקיד נשיא בית משפט עליון כלשהו, ובמיוחד נושא התואר המכונה באנגליה "Lord Chief Justice of England and Wales", שהיה התפקיד השני בחשיבותו במערכת המשפטית האנגלית לאחר "Lord High Chancellor of Great Britain" שהוא שר המשפטים הבריטי, שעד הרפורמה החוקתית הבריטית בשנת 2005 היה להלכה ראש המערכת המשפטית בבריטניה. עם זאת, כאשר מדובר ב"זקן השופטים" סתם, ולא ב"זקן השופטים האנגלי", הכוונה היא לנשיא בית המשפט העליון בארץ ישראל המנדטורית.

סמכויותיו של זקן השופטים המנדטורי היו שונות במקצת מאלו של נשיא בית המשפט העליון כיום. בנוסף לסמכויות המקבילות לאלו של הנשיא כיום, ניתנו לזקן השופטים סמכויות נוספות, סמכויות חקיקה וסמכויות ביצוע. בין היתר התקין את תקנות סדר הדין האזרחי (אם כי אלו דרשו חתימת אישור של הנציב העליון), היה בעל סמכות להתקנת תקנות גם בענייני ירושה, ואף ספנות וטיס, והעניק רישיונות לעורכי דין, כמו גם קבע את כללי האתיקה המקצועית שלהם.

עם סיום המנדט הבריטי הועברו סמכויותיו של זקן השופטים לנשיא בית המשפט העליון על פי פקודת בתי משפט (הוראות מעבר), 1948.

בתפקיד זקן השופטים כיהנו אך ורק משפטנים בריטים, ומעולם לא כיהן בו נתין ארץ ישראלי, יהודי או ערבי. זקני השופטים היו:
*תומאס הייקראפט (1921–1927)
*מייקל מקדונל (1927–1936)
*הארי הרברט טראסטד (1936–1941)
*פרדריק גורדון-סמית (1941–1944)
*ויליאם ג'יימס פיצג'ראלד (1944–1948)

## קישורים חיצוניים

*
קטגוריה:המנדט הבריטי: חוק ומשפט
קטגוריה:אנשי שלטון בריטים בתקופת המנדט
חופשיה בין עולמות

"**חופשייה בין עולמות**" הוא אלבומה השני של הזמרת דין דין אביב שיצא לאור לחנויות ב-18 בספטמבר 2008 על ידי חברת התקליטים הד ארצי בהפקת אלון יופה ואבי ליבוביץ'.

## רשימת השירים באלבום

## קישורים חיצוניים

## הערות שוליים

קטגוריה:אלבומי דין דין אביב
קטגוריה:אלבומים בעברית
קטגוריה:אלבומי חברת הד ארצי
אנה נרי

[שמאל|ממוזער|250px|אנה נרי ב[בול דואר ברזילאי]]
**אנה נרי** (בפורטוגזית: **Ana Néri**; 13 בדצמבר 1814 - 20 במאי 1880) הייתה אחות ברזילאית וחלוצת מקצוע הסיעוד בברזיל.

## חייה
אנה ז'וסטינה פריירה (Ana Justina Ferreira) נולדה בעיר קוצ'יירה (Cachoeira) שבבאהיה. ב-1837, בהיותה בת 23, נישאה לקצין הצבא הברזילאי איזדורו אנטוניו נרי. לאחר מותו של בעלה בשנת 1843 נותרה אנה אלמנה בת 29 ומטופלת בשלושה ילדים, ששנים מהם גדלו להיות קציני צבא כאביהם.

עם פרוץ מלחמת פרגוואי (1864) התנדבו שני בניה לצאת לקרב. נרי ביקשה את אישורו של מושל הפרובינציה של באהיה להצטרף אליהם ולאחיה (קצין צבא גם הוא), או לכל הפחות לאשר לה להתנדב בבית חולים צבאי בריו גראנדה דו סול. משהתמהמה תשובתו של המושל הצטרפה נרי באוגוסט 1865 לגדוד המתנדבים העשירי כאחות.

במהלך המערכה כולהשרתה נרי כאחות בבתי חולים צבאיים בחזית ובעורף. ב-1870, עם שוך הקרבות ולאחר שאחד מבניה נהרג בקרב, שבה נרי לעיר הולדתה ואיתה שש יתומות ברזילאיות. עם שובה זכתה נרי לכיבודים רבים. המושל העניק לה את אות המערכה (Medalha Geral de Campanha) וכן ציון מדרגה ראשונה על פעולותיה ההומניטריות (Medalha Humanitária de primeira classe) וקיסר ברזיל, דום פדרו השני העניק לה פנסיה נדיבה לכל ימי חייה. נרי נפטרה בריו דה ז'ניירו.

על אף שלא הייתה האישה היחידה שהשתתפה במלחמה, נחשבת נרי לאחות המקצועית הראשונה ולמייסדת מקצוע הסיעוד בברזיל. דמותה הפכה כמו-מיתולוגית כמעט והיא זכתה לכינוי "אם הברזילאים". על שמה נקרא, ב-1926, בית הספר לאחיות הרשמי הראשון שלימד את מקצוע הסיעוד בלימודים גבוהים בברזיל. בשנות המדינה החדשה כונן ז'טוליו ורגאס את "יום האחות" ב-12 במאי בו חולקים כבוד לאנה נרי בכל בתי החולים ובתי הספר לאחיות ברחבי המדינה. עם הקמתו של חיל האוויר הברזילאי בסיוע של תרומות מאזרחים ואזרחיות רבים, נקרא שמו של אחד המטוסים "אנה נרי". בנוסף קרויים על שמה של נרי רחובות ברחבי המדינה וכן הוקמו פסלים בדמותה.

## ראו גם
*מלחמת פרגוואי

## קישורים חיצוניים

קטגוריה:אחיות
קטגוריה:נשים ברזילאיות
קטגוריה:ילידות 1814
קטגוריה:נפטרות ב-1880
טומי (סרט)

**טומי** (באנגלית: **Tommy**) הוא סרט בסוגת אופרת רוק משנת 1975, שבויים על ידי הבמאי הבריטי קן ראסל. סיפור הסרט נכתב בהשראת המוזיקה של להקת המי (The Who) וכולל את מיטב הרצועות מאלבומם "טומי". בראשית שנות התשעים שימש אותו אלבום מוזיקלי מקור השראה למחזמר "טומי" שהוצג בברודוויי ועלילתו הייתה שונה במעט מעלילת הסרט.

כוכב הסרט הוא סולן הלהקה רוג'ר דלטרי וכמו כן גם שאר חברי הלהקה משתתפים בסרט. גרסתו של הבמאי קן ראסל שונה במקצת מהגרסה המקורית שנכתבה ב-1969. ראסל שינה את זמן ההתרחשות (במקום בסוף מלחמת העולם הראשונה בסוף השנייה), וגם בכך שהמאהב של אמו של טומי הורג את אביו שחזר אחרי שנחשב זמן רב כנעדר ולא להפך כפי שנכתב במקור. הגרסה משנת 1975 משופעת כוכבים כגון: אוליבר ריד, אלטון ג'ון, אריק קלפטון, ג'ק ניקולסון, אן-מרגרט וטינה טרנר.

## תקציר העלילה
טומי נולד בסוף מלחמת העולם השנייה. אביו נחשב לנעדר בשדה הקרב לאחר שמטוסו הופל. כשהוא בן 6 טומי ואמו נורה (אן-מרגרט) יוצאים למחנה קיץ שם האם פוגשת במאהב חדש בשם פרנק. בגיל 7 אביו של טומי חוזר במפתיע ולאחר שמתעכב רגע קצר בחדרו של טומי הוא הולך לחדרה של האם שם הוא תופס אותה עם המאהב. פרנק מטיח מנורה בראשו של אביו של טומי והורג אותו. טומי היה עד לכל ההתרחשות, וכשבני הזוג מבינים זאת, הם מתנפלים עליו ודורשים ממנו שלא יספר לנפש חיה: "לא ראית לא שמעת ולא תספר לנפש חיה". כתוצאה מהטראומה הזו טומי נהיה עיוור, חירש ואילם. הסרט מגולל את הסיפור של הוריו שלוקחים אותו למרפאים שונים ומשונים, כמו מלכת ה-LSD שמרפאה בעזרת סמים (טינה טרנר), כת בראשות אריק קלפטון שמאמינה במרילין מונרו, ורופא מומחה (ג'ק ניקולסון).

בסופו של דבר, מתייאשים בני הזוג ממציאת מזור לילד ומזניחים אותו. דודו ואחינו של טומי מנצלים את נכותו, מתעללים בו ואונסים אותו. טומי מגלה כישרון נדיר במשחק הפינבול, הופך לכוכב, מחלים מנכותו ומתעלל במעריציו.
בסוף הסרט, לאחר שאמו ופרנק נהרגים על ידי המעריצים, טומי נשאר לבד. יש האומרים כי השימוש בשיר See Me, Feel Me/ Listening To You משמשת כקריאה של טומי לעזרה ומציאת אלוהים עבורו.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:סרטים על עיוורים
קטגוריה:נכות באמנות
קטגוריה:סרטי 1975
קטגוריה:סרטי דרמה בריטיים
קטגוריה:סרטי פולחן
קטגוריה:סרטי קולומביה
קטגוריה:סרטים מוזיקליים בריטיים
קטגוריה:סרטים על חירשים
Jumping into the World

***Jumping into the World*** (בעברית: "**לקפוץ/קופצים לתוך העולם**") הוא המיני-אלבום הראשון של בואה, ששוחרר לפרסום בקוריאה הדרומית במרץ 2001. האלבום מכיל 8 שירים חדשים, יחד עם עוד 6 שירים נוספים שלה בגרסאות שונות-3 שירים באנגלית ו-3 שירים בסינית.

גרסת האלבום מעבר לים שנוצרה על ידי Avex Taiwan לא כוללת את 3 השירים בסינית.

## רשימת השירים
השירים **המודגשים** שימשו לקידום האלבום:

* 3:45 – **Don't Start Now**
* 4:23 – Again
* 5:14 – Destiny
* 4:06 – Love letters
* 3:11 – Love hurts
* 3:06 – Power
* 4:42 – Let U Go
* 3:45 – (Don't Start Now (English version
* 3:11 – (ID; Peace B (English version
* 3:51 – (사라 (Sara) (English version
* 4:43 – Dreams Come True
* 4:49 – [비밀일기 (I'm Sorry) (Chinese version) [except Taiwan
* 3:56 – [ID; Peace B (Chinese version) [except Taiwan
* 3:49 – [사라 (Sara) (Chinese version) [except Taiwan

## קישורים חיצוניים

קטגוריה:מיני-אלבומים בקוריאנית
קטגוריה:אלבומי קיי-פופ